**Цугшпице** (германски: *Zugspitze*) — највисок врв во масивот Ветерштајн, како и највисок врв во Германија, со височина од 2.962 метри. Се наоѓа јужно од градот Гармиш-Партенкирхен, на границата помеѓу Германија и Австрија. Јужно од врвот се наоѓа Цугшпицплат (*Zugspitzplatt*) карстна висорамнина со бројни пештери. На страничните страни на Цугшпице се наоѓаат три ледници, вклучувајќи двата најголеми во Германија: Северен Шнефернер (*Nördlicher Schneeferner*) со површина од 30,7 хектари и Хеленталфернер (*Höllentalferner*) со површина од 24,7 хектари. Третиот ледник е Јужен Шнефернер (*Südlicher Schneeferner*), кој се протега на 8,4 хектари.

Цугшпице бил првпат искачен на 27 август 1820 од Јозеф Наус, неговиот помошник, Мајер, и водачот, Јохан Георг Таушл. Денес, постојат три нормални патеки до врвот: едната од долината Хелентал од североисток; другата од долината Рајнтал од југоисток; и третата од запад. Во близината на врвот без проблем може да се најде сместување. На самиот Цугшпице се наоѓаат два планинарски домови, Минхенска куќа (*Münchner Haus*) на германска страна и Виенска колиба (*Wiener-Neustädter Hut*) на австриска страна.

Три жичници водат до врвот Цугшпице. Првата, Тиролска жичница, изградена во 1926 и завршувала под врвот сè до 1991, кога крајната станица не била преместена на самиот врв. Запчената железница, Баварска железница, одела по северниот дел на планината и завршувала на висорамнината Цугшпицплат, од каде патниците се префрлале во жичница до врвот. Запчената железница и жичницата Ајбско Езеро, третата жичница, секоја година до врвот пренесуваат над половина милион луѓе. Зиме на висорамнината под врвот работат девет ски-лифтови. Метеоролошката станица, отворена во 1900, и истражувачката станица во Шнефернерхаус, главно се користат за набљудување на климатските појави.

Наводи
------

1. ↑  „Цугшпице: Искачување, пешачење, планинарење". SummitPost. Посетено на 22 април 2013.
2. ↑  Арон Мајцлиш. „Најистакнати врвови во Европа". peaklist.org. Посетено на 22 април 2013.
3. ↑  *Geologische Karte von Bayern mit Erläuterungen* (1:500,000). Bavarian Geological Survey, 1998.

Надворешни врски
----------------

* Цугшпице на Ризницата ?
* Цугшпице на *Distantpeak.com*
* Баварска железница

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Највисоки точки на земјите во Европа |
| --- |
|  |
| Суверени држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Ватикан
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахастан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Швајцарија
* Шведска
* Шпанија

 |
|  |
| Непризнаенидржави | 
* Абхазија
* Арцах
* Јужна Осетија
* Косово
* Северен Кипар

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 240339296
* LCCN: sh2001002959
* GND: 4068088-5
* NKC: ge336204

 |

 |